གས་སྣང་བསྐྱེད་པའི་ནུས་པ་དང་གཉིས་པར་སྒྲ་ཚིག་གོ། །གསུམ་
པར་ཏིང་འཛིན་བཟང་པོ་སྐྱེད་པའི་ནུས་པ་ཤས་ཆེ་བ་ཡིན། འདི་གསུམ་རྩ་འདབ་ཀྱི་ནང་ཕྱོགས་དྷཱུ་ཏི་
དང་ཉེ་བ་ན་ཡོད། འདི་དག་གི་ཕྱི་མཐའ་ན་རིམ་པ་ལྟར་སྙིགས་མའི་ཆ་སུ་ཏྲི་གཉིས་དང༌། ཨ་ནྲ་
གཉིས་དང༌། བྲེ་དུའི་ཡེ་གེ་དྲུག་པོ་རྣམས་ཡོད་དོ། །དག་པའི་ཡིག་འབྲུ་གསུམ་གྱིས་སྐུ་གསུམ་སྒྲུབ་
བྱེད་ཀྱི་ལས་ཀྱི་བག་ཆགས་དང་། མ་དག་པའི་ཡེ་གེ་དྲུག་པོས་རིགས་དྲུག་གི་ལས་ཀྱི་བག་ཆགས་
འཛིན། དང་པོ་གཉིས་རྩ་དང་གཉིས་པ་གཉིས་ཀྱིས་ཁྲག གསུམ་པ་གཉིས་ཀྱི་དབུགས་ཀྱི་སྙིགས་མ་
རྣམས་བསྐྱེད་པའི་ནུས་པ་འཛིན་ནོ། །
འཁོར་ལོ་བཞིའི་མན་ངག་གི་བཤད་པ་ནི། སེམས་ཉིད་ངལ་བསོའི་དོན་ཁྲིད་དང་།
གསང་བདག་ཞལ་ལུང་སོགས་སུ་གསལ་པར་བཞུགས། ༈ ཡབ་ཡུམ་ལྷར་བསྐྱེད་པ་ལྷའི་འདུ་
ཤྱེས། མཁའ་གསང་རྡོ་རྗེ་དང་པདྨར་རློབས་པ་སྔགས་ཀྱི་འདུ་ཤྱེས། ཐབས་འདི་ལ་བརྟེན་ནས་
ལྷན་སྐྱེས་ཀྱི་ཡེ་ཤེས་བསྒྲུབ་པར་བྱའོ་སྙམ་པ་ཆོས་ཀྱི་འདུཤེས་དེ་འདུ་ཤེས་གསུམ་མོ། །
༈ མཚན་ཉིད་གསུམ་ཞེས་གྲགས་པ་དེ་ནི། རྟོགས་པ་བཞིའི་ཚུལ་རིག་པ་ནི་རྒྱུ་ཤྱེས་པའི་
མཚན་ཉིད༵་ལྟ་བའོ། །ཡང་ཡང་དེ་ལ་གོམས་པ་ནི་རྐྱེན་འཇུག་པའི་མཚན་ཉིད་བསྒོམ་པའོ། །
གོམས་པའི་མཐུས་མངོན་དུ་གྱུར་པ་ནི་མངོན་དུ་གྱུར་པའི་མཚན་ཉིད་འབྲས་བུ་ཞེས་བརྗོད་དོ། །
445

མདོ་སྔགས་རིག་མཛོད་ལས།
གསང་འགྲེལ་མུན་སེལ་སྐོར་གསུམ།
༈ སྟོན་པ་ཆོས་སྐུའི་འཁོར་ཡེ་ཤེས་རྒྱ་མཚོ་ལ་སྐྱེ་མེད་དོན་གྱི་གསུང་གིས། ལོངས་སྐུས་འཁོར་
སྨིན་པ་རྒྱ་མཚོ་ལ་དགོངས་པ་བརྡའ་ཡིས། སྤྲུལ་སྐུས་མོས་པ་རྒྱ་མཚོ་ལ་བརྗོད་པ་ཚིག་གིས། རྡོ་རྗེའི་
སྐུའི་དབྱེར་མེད་རྡོ་རྗེའི་འཁོར་ལ་རྡོ་རྗེའི་གསུང་། མངོན་བྱང་གིས་རྒྱལ་པ་རྒྱལ་མཚོ་ལ་རིག་པ་བྱིན་
རླབས་ཀྱི་གསུང་གིས་བརྡ་སྤྲོད་དོ། །འདི་རྣམས་ལ་སྔོན་བྱུང་དངོས་ལྔའི་གཏན་ཚིག་ཞེས་གསུང་སྟེ།
སྟོན་པ་སྐུ་གསུམ་དབྱེར་མེད་སོགས་ཀྱི་དགོངས་པ་ལ་མཉམ་པར་བཞག་པ་ཉིད་ཀྱིས་འཁོར་རྣམས་
རྒྱུད་དོན་གྱི་རྟོགས་པ་མཐར་ཕྱིན་པ་ལ་བརྡའ་སྤྲད་པའི་ཐ་སྙད་སྦྱར་བ་སྟེ། རྒྱལ་བ་དགོངས་བརྒྱུད་
དང་འདྲའོ། །དེའང་གྲོལ་ལམ་གྱི་སྐབས་འདིར་ཐབས་ལམ་ལྟར་རང་གཞན་གྱི་ལུས་ལ་གནད་དུ་
བསྣུན་པའི་ཐབས་ལ་ལྟོས་མི་དགོས་པར་གཏན་ཚིག་ཙམ་ལ་ལྟོས་ནས་ཞེན་སྣང་གི་སྤྲོས་པ་གཅོད་
ནུས་ཤིང་། དེ་ཡི་སྟོབས་ཀྱིས་གཉུག་མའི་བཞུགས་ཚུལ་རྗེན་པར་རྟོགས་ནུས་ཏེ། རྒྱུ་མཚན་ནི་
གདུལ་བྱ་ཤེས་རབ་ཆེས་ལྷག་པར་རྣོ་བའི་དབང་དུ་མཛད་པས་གྲོལ་ལམ་ཤེས་རབ་ཀྱི་ལམ་པ་ཞེས་
བྱའོ། །དེ་མ་ཟད་ཤིན་ཏུ་དབང་རྣོན་འགའ་ཞིག་ལ་རྡོ་རྗེ་སློབ་དཔོན་གྱི་དགོངས་པ་གཏད་པ་ཙམ་
གྱིས་དང་། བརྡའ་ཐབས་ཙམ་དང། ཚིག་མགོ་སྨྲོས་པ་ཙམ་གྱིས་ཞེན་སྣང་བཅད་དེ་རང་གནས་ཀྱི་
ཡེ་ཤེས་མཚོན་ནུས་པའང་འདི་ལྟར་ཡོད་ཅེས་དབང་རྣོན་ཤེས་རབ་ཅན་གྱི་གྲོལ་ཚུལ་སྐབས་འདིར་
བསྟན་འདི་ལ་རྣམ་གྲངས་ཀྱི་སྒོ་ནས་ངེས་པ་བསྐྱེད་པའི་ཆེད་དུ་དངོས་ལྔ་ཚུལ་ལྔ་ཚིག་ལྔ་གསུམ་གྱི་
དབྱེ་བ་འདི་དག་མཛད་པ་འདྲའོ། །
རྗེས་འཇུག་ཚུལ་ལྔའི་གཏན་ཚིག་ནི་དབང་པོ་ཡང་རབ་རྣམས་ལ་སྣང་གྲགས་ཀྱི་དངོས་
པོ་རྣམས་ཀྱིས་སྐུ་ལྔའི་གསུང་གི་ཚུལ་དང་མཐུན་པར་རྒྱུད་དོན་ངོ་སྤྲོད་པ་སྟེ་སྐྱེ་མེད་དོན་གྱི་གཏན་
ཚིག་ཆོས་སྐུ་སྐྱེ་མེད་མཚོན་པ་ནམ་མཁའ་ལྟ་བུ། ལོངས་སྐུ་དགོངས་པ་བརྡའ་ཡི་གཏན་ཚིག་སྒྲིབ་པ་
ངོས་ཟིན་པ་མེ་ལོང་གི་གཟུགས་བརྙན་ལྟ་བུ། ངོ་བོ་ཉིད་སྐུ་རང་རིག་མངོན་གསལ་གྱི་གཏན་ཚིག་
རྟོགས་མེད་རང་གསལ་ཉི་མའི་སྙིང་པོ་ལྟ་བུ། རྡོ་རྗེའི་སྐུ་དབྱེར་མེད་རྡོ་རྗེའི་གཏན་ཚིག་གྲགས་སྟོང་
དབྱེར་མེད་བྲག་ཆ་ལྟ་བུ། སྤྲུལ་སྐུ་བརྗོད་པ་ཚིག་གི་གཏན་ཚིག་ཀུན་ཡིད་འཇུག་པ་ཚངས་དབྱངས་ལྟ་
བུའོ། །འདི་ནི་བླ་མ་གོང་མ་དག་ལ་སྣང་བ་ཐམས་ཅད་བླ་མ་དང་དཔེར་ཆ་ཤར་ཞེས་གསུངས་པ་ལྟར་དེ
446

དཔལ་གསང་བའི་སྙིང་པོ་དེ་ཁོ་ན་ཉིད་ངེས་པའི་རྒྱུད་ཀྱི་འགྲེལ་པ་ཕྱོགས་བཅུའི་མུན་པ་ཐམས་ཅད་རྣམ་པར་སེལ་བ།
འང་ཡུལ་སྣང་གི་བརྡའ་ལ་བརྟེན་ནས་སྐྱེ་མེད་ཀྱི་དོན་རྟོགས་པ་དང་། རང་རྒྱུད་ཀྱི་སྒྲིབ་པ་ངོས་ཟིན་པ་
དང་། གསལ་མདངས་འགགས་མེད་ཀྱི་རིག་པ་ངོས་ཟིན་པ་དང་། སྣང་དུས་ཉིད་ནས་སྟོང་པའི་ངོ་
བོར་ཤེས་པ་དང་། རྒྱལ་བའི་ཚངས་དབྱངས་གཅིག་ཉིད་གདུལ་བྱའི་དབང་གིས་སྐད་རིགས་དང་
ཚིག་དོན་སྣ་ཚོགས་སུ་འཆར་བ་ལྟར་དངོས་པོ་གཅིག་ཉིད་གསང་སྔགས་ཀྱི་དགོངས་པ་སྣ་ཚོགས་
ཤེས་པའི་སྒོར་མཐོང་བ་སྟེ་རིམ་པ་ལྟར་སྐུ་ལྔའི་གསུང་གི་ཚུལ་ཏུ་སོང་བ་ཡིན་ནོ། །
༈ ཚིག་ལྔའི་གཏན་ཚིག་ནི། ཚུལ་ལྔ་པོ་དེ་དག་ཚིག་ཏུ་བརྗོད་པ་སྟེ། སྐྱེ་མེད་རང་སྣང་དུ་སྟོན་
པ་རྣམས་ཆོས་སྐུའི་ཚིག ལྡེམ་དགོངས་བརྡའ་ཡི་ཚིག་རྣམས་ལོངས་སྐུ། དབྱེར་མེད་རྡོ་རྗེ་ལྟ་བུར་
སྟོན་པའི་ཚིག་རྣམས་རྡོ་རྗེའི་ཡེ་ཤེས་རང་སྣང་དུ་སྟོན་པའི་ཚིག་དང་ཡི་གེ་རྣམས་མངོན་བྱང་། བཀྲི་
དྲང་བརྒྱུད་པའི་ཚིག་རྣམས་སྤྲུལ་སྐུའི་ཚིག་གོ། །དེ་བསྡུ་ན་ལམ་རིམ་ལས། དེ་ལྟ་མོད་ཀྱི་བསྡུ་ན་
གཉིས། །བཞི་རྗེས་འདི་ལ་དཔག་ན་ཚིག་ལྔའི་ནང་གི་དང་པོ་ལྟ་བུ་ལ་མཚོན་ན་རྣམ་པར་སྤྲོས་ཏེ་མ་བཤད་པར་ཆོས་ཐམས་ཅད་སྐྱེ་
བ་མེད་པའོ་ཞེས་པ་ལྟ་བུའི་ངག་གིས་དོན་བཅར་ཕོག་ཏུ་སྟོན་པ་ཞིག་དགོས་སྙམ་ལ་སྐུ་གཞན་གསུམ་ལའང་འགྲེ་སྦྱར་ཤེས་པར་བྱ། དེས་
ན་དབང་རྣོན་ལ་གཏན་ཚིག་རྒྱས་པར་བསྟན་མི་དགོས་མོད་ཀྱི་འོན་ཀྱང་དེ་དག་གིས་རྒྱུ་མཚན་མེད་པར་དོན་རྟོགས་པ་མིན་པས་གཏན་
ཚིག་གིས་དོད་ཐུབ་དགོས་པར་ངེས་ཤིང༌། འདིར་དབང་རྟུལ་ཞེས་པའང་གོང་མ་ལ་ལྟོས་ཏེ་དབང་རྟུལ་བརྗོད་ཅིང་སྤྱིར་དབང་རྣོན་ཡིན་ཏེ་
རྒྱུད་འདིའི་ཆེད་དུ་བྱ་བའི་གདུལ་བྱ་ཡིན་པའི་ཕྱིར་རོ། །མི་དཔྱོད་གཅིག་རྗེས་དཔྱོད། །ཞེས་པ་ལྟར། དཔྱད་དུ་མེད་
པས་གོ་བ་སྐུ་བཞིའི་གཏན་ཚིག་དབང་རྣོན་གྱི་དབང་དུ་བྱས་པ་དང་། དཔྱད་དུ་ཡོད་པས་གོ་བ་སྤྲུལ་
སྐུའི་གཏན་ཚིག་ཞེས་དབང་རྟུལ་གྱི་དབང་དུ་བྱས་པའོ། །ཕྱི་མ་སྤྲུལ་སྐུའི་གཏན་ཚིགས་ལ་གཉིས་ཏེ།
ཚིག་དོན་མཐུན་བསྒྲུབ་བྱ་དང་སྒྲུབ་བྱེད་གཏན་ཚིག་གཉིས་སྒྲ་མི་འགལ་བར་སྦྱར་བའོ་པའི་གཏན་ཚིགས་དང་། མི་
མཐུན་པའི་དེ་གཉིས་སྒྲ་འགལ་བར་སྦྱར་བའོ་གཏན་ཚིགས་སོ། །དང་པོ་ལའང་ཚད་མ་བཀའ་གཞུང་དང་སྒྲ་
མཐུན་དོན་སྤགས་ཀྱི་གཏན་ཚིགས་སོ། །དང་པོ་ལ། རྟོགས་པ་བཞིའི། དག་པ་གསུམ། མཉམ་པ་
བཞིའི། བདག་ཉིད་ཆེན་པོའི་གཏན་ཚིགས་དང་བཞིའོ། །གཉིས་པ་སྒྲ་མཐུན་དོན་སྤགས་ལ་ཉོན་
མོངས་རང་སྤྱིའི་མཐའ་དང་བྲལ་བའི་རྣམ་པར་དབྱེ་བའི་མཚོན་པ་དཔེ་ཡི་གཏན་ཚིག་དང་བཞིའོ། །
ཚིག་དོན་མི་མཐུན་པའི་གཏན་ཚིག་ནི། སེམས་ཉིད་ཆོས་ཅན། ཡང་དག་པར་ཅི་ཡང་མ་ཡིན་ཏེ།
447

མདོ་སྔགས་རིག་མཛོད་ལས།
གསང་འགྲེལ་མུན་སེལ་སྐོར་གསུམ།
སྣང་ཚུལ་དུ་མ་འགགས་པར་སྣང་བས་ཅིར་ཡང་ཡིན་པའི་ཕྱིར། རྟགས་གྲུབ་སྟེ་ཅི་ལྟར་བརྟགས་ཤིང་
བསམ་པ་ལྟར་འགྱུར་བས་ན་ཆོས་ཀུན་གྱི་ངོ་བོར་ཆོས་ཉིད་རང་སྣང་བའི་ཕྱིར་ཞེས་སོ། །
༈ གཟུགས་ཕུང་ཙམ་ཡང་ཚོར་བ་སོགས་ཕུང་པོ་ཐམས་ཅད་ཀྱི་བདག་ཉིད་དུ་གནས་པ་རོ་
མཉམ་རྡོ་རྗེའི་གཟུགས་ཕུང་དང་། དེའི་ཆ་ཤས་རེ་རེས་ཀྱང་བརྟན་གཡོ་ཐམས་ཅད་ལ་ཁྱབ་པ་རྟག་
ཁྱབ་ཆེན་པོའི་གཟུགས་ཕུང་སྟེ་དག་པའི་གཟུགས་ཕུང་གི་དོན་ཡིན་ཞིང་། དོན་དེ་དག་ཀྱང་རང་སྣང་
སེམས་ཅན་གྱི་གཟུགས་ཕུང་སོགས་ཕུང་ལྔ་ཡང་རང་སྣང་
རིས་མེད་ཞེས་པའི་དོན་མཐར་ཐུག་ཡིན།
རིས་མེད་དུ་གདོད་ནས་དག་པའོ།
རྟོགས་པ་བཞིའི་གཏན་ཚིག་གི་སྦྱོར་ངག་བཀོད་ན། རྒྱུ་གཅིག་པ་ནི། འཁོར་འདས་ཀྱི་སྣང་
བ་གཉིས་ཆོས་ཅན། དབྱིངས་ཀྱི་རང་བཞིན་ལ་སྐྱེ་བ་མེད་དེ། ཁྱེད་གཉིས་ཀའི་སྣང་གཞི་མཐར་ཐུག་
དབྱིངས་གཅིག་པོ་དེ་ལས་མེད་པའི་ཕྱིར། ཞེས་དང་། ཡིག་འབྲུའི་ཚུལ་ནི། སེམས་ཉིད་སྐྱེ་མེད་ཀྱི་
གདངས་ཆོས་ཅན། རོལ་པ་འགགས་མེད་ལྷའི་སྐུ་གསུང་ཐུགས་སུ་རང་སྣང་བ་ཡིན་ཏེ། མཚོན་དུ་
མེད་པའི་ཡི་གེ་ཨ་ཉིད་མཚོན་བྱེད་ཡི་གེ་དུ་མར་མ་འགགས་པར་སྣང་བས་མཚོན་ནས་རྟོགས་པའི་
ཕྱིར་ཞེས་དང་། བྱིན་གྱིས་བརླབས་པ་ནི་ལྷག་པའི་བདེན་གཉིས་ཆོས་ཅན། ངོ་བོ་དབྱེར་མེད་ཡིན་ཏེ།
ཁྱེད་གཉིས་རང་བཞིན་དང་རོལ་པར་གཏན་ལ་ཕབ་པའི་བྱིན་གྱིས་རླབས་སམ་ཤུགས་ལས་དེ་ལྟར་
ཐོན་པའི་ཕྱིར། ཞེས་དང་། མངོན་སུམ་པ་ནི། བདེན་པ་དབྱེར་མེད་ཆོས་ཅན། བློའི་སྤྱོད་ཡུལ་ལས་
འདས་པ་ཡིན་ཏེ། རང་རིག་མངོན་སུམ་གྱིས་ཡུལ་མེད་རང་གསལ་དུ་རྟོགས་པའི་ཕྱིར། ཞེས་སོ། །
༈ དག་པ་གསུམ་གྱི་གཏན་ཚིག་བཀོད་ན། སྣོད་བཅུད་རྒྱུད་གསུམ་ཆོས་ཅན། ཡེ་ནས་སངས་
རྒྱས་པ་ཡིན་ཏེ། རིམ་བཞིན་དེ་བཞིན་གཤེགས་པ་ཡུམ་ལྔ་དང་ཡབ་ལྔ་དང་ཡེ་ཤེས་ལྔར་དག་པའི་
ཕྱིར་ཞེས་སོ། །
༈ མཉམ་པ་བཞིའི་གཏན་ཚིག་ནི་འདི་ལྟར་སྣང་བའི་ཆོས་ཐམས་ཅད་ཆོས་ཅན། ཡེ་ནས་
སངས་རྒྱས་པ་ཡིན་ཏེ། མཉམ་པ་བཞིས་མཉམ་པར་གནས་པའི་ཕྱིར་དེའང་རྣམ་གྲངས་ཡིན་མིན་སྐྱེ་མེད་མཐའ་
བྲལ་དུ་མཉམ་ཞིང་ཡང་ལོག་གཉིས་བདེན་སྟོང་སྒྱུ་མ་ཙམ་དུ་མཉམ། དེ་གཉིས་ཐུན་མོང་བའོ། །དོན་དམ་དཀོར་བདུན་དུ་དང་སྣང་སྲིད་
448

དཔལ་གསང་བའི་སྙིང་པོ་དེ་ཁོ་ན་ཉིད་ངེས་པའི་རྒྱུད་ཀྱི་འགྲེལ་པ་ཕྱོགས་བཅུའི་མུན་པ་ཐམས་ཅད་རྣམ་པར་སེལ་བ།
དག་མཉམ་སྐུ་དང་ཡེ་ཤེས་སུ་མཉམ་པ་གཉིས་ནི་ཐུན་མིན་ནོ། །
༈ བདག་ཉིད་ཆེན་པོའི་གཏན་ཚིག་ནི། འཁོར་འདས་ཀྱི་ཆོས་རྣམས་ཆོས་ཅན། སྣང་ལུགས་
དུ་མར་སྣང་ཡང་། ཡིན་ལུགས་ལ་དེ་ལྟར་མ་གྲུབ་སྟེ། སེམས་ཉིད་སྐྱེ་མེད་རང་བྱུང་གི་ཡེ་ཤེས་གཅིག་
གི་བདག་ཉིད་དུ་ཡེ་ནས་གནས་པའི་ཕྱིར་ཞེས་སོ། །འདིས་ཆོས་ཐམས་ཅད་སེམས་ཉིད་འོད་གསལ་
གྱི་གདུང་རིགས་སུ་བསྟན་ནོ། །
༈ གཏན་ཚིག་དེ་དག་ཀྱང་། དག་མཉམ་གྱི་ལྟ་བའི་གནད་སྤྱིར་གཏན་ལ་དབབ་པ་རྟོགས་པ་
བཞི་དང་། དག་ཚུལ་བྱེ་བྲག་ཏུ་སྟོན་པ་དག༵་པ་གསུམ། མཉམ་ཚུལ་བྱེ་བྲག་ཏུ་བྱེ་བ་མཉམ་པ་བཞི།
དག་མཉམ་གྱི་གནད་མཐར་ཐུག་རང་བྱུང་ཡེ་ཤེས་སུ་ལ་ཟློ་བ་བདག་ཉིད་ཆེན་པོའོ། །
༈ གཉིས་པ་སྒྲ་མཐུན་དོན་སྤགས་ལ་གཏན་ཚིག་དང་པོ་ནི། ཉོན་མོངས་དུག་ལྔ་ཆོས་ཅན།
སྤང་བྱར་ཡང་དག་པར་མ་གྲུབ་སྟེ། རང་སྤྱིའི་མཚན་ཉིད་གཉིས་ཆར་ངོ་བོ་ཉིད་ཀྱིས་སྟོང་པའི་ཕྱིར།
ཞེས་དང༌། གཉིས་པ་ནི། ཆོས་ཐམས་ཅད་ཀྱི་གནས་ལུགས་ཆོས་ཅན། ཁྱོད་ལ་མཐའི་སྤྲོས་པ་ཅི་
ཡང་མ་གྲུབ་སྟེ། ཡང་དག་པར་གཅིག་དུ་མ་དང་བྲལ་བའི་ཕྱིར། ཞེས་དང་། གསུམ་པ་ནི། བུམ་པ་
ཆོས་ཅན། རང་བཞིན་མེད་དེ། དབྱིབས་དང་ཁ་དོག་སོགས་ཆོས་དུ་མ་དང་ལྡན་པས་བརྟགས་ན་
དབེན་པའི་ཕྱིར། ཞེས་དང་། བཞི་པ་ནི། སེམས་ཉིད་ཆོས་ཅན། ངོ་བོ་ཉིད་ཅིར་ཡང་མ་གྲུབ་སྟེ་
གཟུང་དུ་མེད་པའི་ཕྱིར་ཏེ། ནམ་མཁའ་བཞིན་ཞེས་སོ། །
༈ མ་ཧཱ་ཡོ་གའི་རྒྱུད་ལ་གསུམ་དུ་འབྱེད་སྐབས། གསང་འདུས་སོགས་ཕ་རྒྱུད་དུ་རླུང་གི་རྫོགས་
རིམ་དང་། བདེ་མཆོག་སོགས་མ་རྒྱུད་དུ་བདེ་སྟོང་ཐིག་ལེའི་རྫོགས་རིམ་དང༌། གསང་སྙིང་སོགས་
གཉིས་མེད་རྒྱུད་ལས་འོད་གསལ་ཡེ་ཤེས་ཆེན་པོའི་རྫོགས་རིམ་གཙོ་བོར་སྟོན་ཞེས་བཤད་དོ། །
༈ གཡོ་བའི་ཉམས་རི་གཟར་གྱི་འབབ་ཆུ་ལྟ་བུ། ཐོབ་པའི་ཉམས་རོང་ཁུང་དོག་མོའི་འབབ་
ཆུ་ལྟ་བུ། གོམས་པའི་ཉམས་བྱང་ཐང་གི་དལ་འབབ་ལྟ་བུ། བསྟན་པའི་ཉམས་མཚོ་ཆུང་སེར་བའི་
བསྐྱོད་པ་ལྟ་བུ། མཐར་ཕྱིན་པའི་ཉམས་རྒྱ་མཚོ་རླབས་དང་བྲལ་བ་ལྟ་བུ་སྟེ་ཉམས་ལྔའོ། །
༈ བྱིན་རླབས་ཀྱི་ལྷ་གསུམ། དབུ་རྒྱན་གྱི་ལྔ། ཡེ་ཤེས་སེམས་དཔའ་སྟེ་ཡན་ལག་གི་ལྷ་
449

མདོ་སྔགས་རིག་མཛོད་ལས།
གསང་འགྲེལ་མུན་སེལ་སྐོར་གསུམ།
དགུའོ། །
༈ ཉོན་མོངས་པའི་ཟག་པ། ལུས་རང་དབང་མེད་པར་འདོར་བ་ལུས་ཀྱི་ཟག་པ། ཁམས་
བདེ་མི་བདེ་རང་དབང་མེད་པར་འབྱུང་བ་ཁམས་ཀྱི་ཟག་པ། ལས་ཀྱིས་རང་དབང་མེད་པར་ལུས་
ལེན་པ་སྐྱེ་གནས་ཀྱི་ཟག་པ་སྟེ་བཞི་དེ་སྔ་མ་རྩ་བ་དང་། ཕྱི་མ་གསུམ་ཡན་ལག་གོ། །
༈ རུས་པའི་རྒྱན་དྲུག་ནི། གལ་པོ་ལས། ཐབས་གཙོ་བོའི་དབང་དུ་བྱས་ན། སྤྱི་བོར་རུས་
པའི་འཁོར་ལོ་དྲྭ་མིག་སོ་དྲུག །མགྲིན་པར་རུས་པའི་དྲྭ་མིག་བཅུ་དྲུག་གི་མགུལ་རྒྱན། རྒྱབ་མདུན་
རུས་པའི་དྲྭ་མིག་བརྒྱ་རྩ་གཉིས་གཤིབ་པའི་དོ་ཤལ་ལམ་ག་ཤལ་གྱི་སེ་རལ་ཁ་སྟག་ཤམ་གྱི་སྟེང་དུ་
རུས་པའི་དྲྭ་མིག་སོ་གཉིས། སག་ཏིའི་སྐ་རགས་སྟེང་དུ་དཀྲིས་ནས་མར་དཔྱང་བ། རུས་པའི་སྙན་
རྒྱན་གཉིས། ཕྱག་ཞབས་ཀྱི་གདུ་བུ་རྣམས་ཏེ་དྲུག་གོ། །ཡང་ན་རྒྱབ་གཞུང་དུ་རུས་པའི་རྡོ་རྗེ། སོག་
བར་རུས་པའི་འཁོར་ལོ། ཕྲག་པར་རུས་པའི་ནོར་བུ། ནུ་མར་རུས་པའི་པདྨ། རྐེད་པར་རུས་པའི་
དཔལ་བེའུ། ལྟེ་བར་རུས་པའི་རྒྱ་གྲམ་དང་དྲུག་གོ། །དེ་རྣམས་གཤམ་གྱི་མདོ་འཛིན་རྣམས་སུ་ཡོད་
པའོ། །
ཤེས་རབ་གཙོ་བོའི་དབང་དུ་བྱས་ན། རུས་པའི་ཕྱག་རྒྱ་ལྔ་ནི། དོ་ཤལ་འཕྲི་བའི་ལྷག་མ་
ལྔའོ། །ཡབ་ལ་རུས་པའི་རྒྱན། མགུལ་རྒྱན་སྦྱིན་པ། གདུ་བུ་ཚུལ་ཁྲིམས། རྣ་ཆ་བཟོད་པ། སྤྱི་བོའི་
འཁོར་ལོ་བརྩོན་འགྲུས། སྐ་རགས་བསམ་གཏན། མཆོད་ཕྱིར་ཐོག་སྟེ་སེ་རལ་ཁར་གྲགས་པ་ཤེས་
རབ་སྟེ་ཕར་ཕྱིན་དྲུག་དང་སྦྱར་བ་དང་། ཡུམ་རྣམས་ཀྱང་མཚན་མའི་རྟོག་པའི་སྒྲིབ་གཡོག་དང་བྲལ་
བ་མཚོན་བྱེད་སྐུ་གཅེར་བུ་མི་འགྱུར་བའི་བདེ་བ་ཆེན་པོ་དགའ་བ་བཅུ་དྲུག་དང་ལྡན་པ་མཚོན་བྱེད་
བཅུ་དྲུག་ལོན་པའི་ན་ཚོད་ཅན། དབྱིངས་དང་ཡེ་ཤེས་ཕྱོགས་མེད་དུ་རྒྱས་པ་མཚོན་བྱེད་དུ་དབུ་སྐྲ་
གྲོལ་བ། ཆོས་དབྱིངས་མཚོན་བྱེད་དུ་རུས་པའི་འཁོར་ལོ། མགུལ་རྒྱན་མཉམ་ཉིད། རྣ་ཆ་སོར་
རྟོགས། གདུ་བུ་མེ་ལོང་། སྐ་རགས་བྱ་གྲུབ་སྟེ་རུས་པའི་ཕྱག་རྒྱ་ལྔས་སྤྲས་པའོ། །
གསལ་བཤད། ཕྱག་མཆན་འདི་ཉིད་ཁྱབ་བདག་སྒྱུ་འཕྲུལ་ཆེན་པོ་བ་ཐུར་མཁན་ཆེན་ཐུབ་བསྟན་ཆོས་འཕེལ་གྱི་ཕྱག་དཔེ་ལས་
ཞལ་བཤུས་མཛད་པ་ལགས་སོ། །
450

༌༌